《春日携客游武夷》
宋代·詹本

山脚健枝梧，百里插苍峭。粼粼石可把，曙色坐远钓。

风水真笙竽，历落太古调。衣冠带莽苍，山鬼惊二妙。

云月正忘年，花鸟更索笑。回船翠凌乱，吾道付长啸。

作者简介：建宁建安人，字道生。高抗不仕。丞相江万里荐为郎，先致书，再遣使。本方坐门前石矶垂钓。使者至，问本之居，本答以“前村即是”。及使者去，本即持竿渡溪而去，不知所终。